**Giovanni Croce** (1557–1609) var en italiensk komponist, kapellmester og prest fra den venetianske renessansen.

Liv og virke
------------

### Bakgrunn

Giovanni Croce var født i Chioggia, en fiskerby på Adriaterhavets kyst sør for Veneziz, samme by som Gioseffo Zarlino kom fra. Croce sang i guttekoret i katedralen i Choggia, hans talent ble oppdaget av Gioseffo Zarlino, som tok ham med da han var bare åtte år der han så virket som sanger ved guttekoret i San Marco i Venezia fra 1565.

I 1594 ble han forfremmet til visekapellmester og i 1603 til *mestro di cappella*. Croce var Baldassare Donatos etterfølger og ble selv etterfulgt av Giulio Cesare Martinengo, som igjen var Claudio Monteverdis forgjenger.

Giovanni Croce var katolsk prest - presteviet i 1585 -, og var tilknyttet kirken Santa Maria Formosa, muligens som sogneprest der. Samtidig sang han i San Marco.

### Musikk

*Cantate Domino*
Stilistisk var Croce mer påvirket av Andrea Gabrieli enn av nevøen Giovanni Gabrieli; Croce foretrakk emosjonell distanse, klarheten til Palestrina og den stort sett lettere karakteren til Andrea Gabrielis musikk. Croce fikk stor betydning for utviklingen av canzonettaen og madrigalkomedien og skrev store mengder sangbar og populær musikk.

Croces kirkemusikk er hovedsakelig holdt i en konservativ venetiansk flerkorsstil à la Adrian Willaert og parodimesser i stilen til hans samtids romerske skole. Senere i karrieren skrev han likevel musikk i en mer fremadskuende *stile concertato* der han kombinerte innovasjonene til Viadana med flerkorsteknikken til den venetianske skolen. Han komponerte blant annet madrigaler, canzonetter, motetter og messer. 

Canzonettaene og madrigalene til Croce fikk innflytelse i Nederlandene og i England, der de ble trykt opp i den andre *Musica transalpina*-boken (1597), en av samlingene som satte i gang den engelske den madrigalbølgen. Croces musikk var lenge populær i England og for Thomas Morley var han å betrakte som en mesterkomponist; sannsynligvis var Croce den mest betydelige påvirkningskilden til Morley. John Dowland besøkte Croce i Italia i 1590-årene.

Croce regnes som den første som publiserte verk med continuo-stemmer.

Litteratur
----------

* Don Randel (red): *The New Harvard Dictionary of Music*, Cambridge, Massachusetts, Harvard University Press, 1986. ISBN 0-674-61525-5
* Denis Arnold: *Giovanni Gabrieli and the Music of the Venetian High Renaissance.* London, Oxford University Press, 1979. ISBN 0-19-315232-0

Referanser
----------

1. ↑   Gemeinsame Normdatei, GND-ID 118522787, besøkt 14. oktober 2015[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. ↑   Trove, Trove person-ID 1111782, besøkt 9. oktober 2017[Hentet fra Wikidata]
4. ↑   MAK, PLWABN-ID 9810645743705606[Hentet fra Wikidata]
5. ↑   Encyclopædia Britannica Online, Encyclopædia Britannica Online-ID biography/Giovanni-Croce, besøkt 9. oktober 2017[Hentet fra Wikidata]
6. ↑   Gemeinsame Normdatei, besøkt 4. mai 2014[Hentet fra Wikidata]
7. ↑   Gran Enciclopèdia Catalana, Gran Enciclopèdia Catalana-ID 0020745[Hentet fra Wikidata]
8. ↑  Arnold, p. 35

Eksterne lenker
---------------

* (en) Giovanni Croce – kategori av bilder, video eller lyd på Commons Rediger på Wikidata
* (en) Giovanni Croce på Discogs Rediger på Wikidata

* (en) Giovanni Croce på MusicBrainz Rediger på Wikidata
* 

* (en) Fritt tilgjengelige noter av Giovanni Croce i Choral Public Domain Library (ChoralWiki)
* (en) Fritt tilgjengelige noter av Giovanni Croce i International Music Score Library Project
* DonnaMae Gustafson: *Notes on the background to Croce’s Carnevale Veneziano* Arkivert 19. november 2008 hos Wayback Machine. ifagiolini.com

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** Encyclopædia Universalis **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** ICCU **·** BNE **·** MusicBrainz **·** Discogs
 |